Downloaded from YTS.MX
Official YIFY movies site: YTS.MX
Vasara ir klāt.
-Vasara! -Vasara!
Atā, Otmāras jaunkundz!
Lūdzu, Otmāras jaunkundz.
Tuvākajiem mēnešiem vajadzētu pietikt.
LAIPNI LŪGTI
Vasara!
Ķer, Snūpij!
Noķeršu! Noķeršu!
SKOLAS SĀKUMA IZPĀRDOŠANA
Jau sākas skola? Vai dieniņ.
Viss. Pēdējā vasaras diena pie baseina.
Grūti noticēt, ka pēc nedēļas jāatgriežas skolā.
Jūtu, ka sākas vēdergraizes.
Priecājos, ka varēšu izgulēt visu vasarā neizgulēto miegu.
Ser, jauna skola pavērs jaunas iespējas, pat tev.
Varēsim iemācīties daudz ko aizraujošu.
Joprojām cenšos atcerēties, ko iemācījos pagājušogad, Mārsij.
Tas noteikti būs dīvaini - sākt iet jaunajā skolā.
Tu taču nedomāji, ka mūžam iesim vienā skolā,
vai ne, Linus?
Labāk koncentrējieties uz mūsu pēdējo vasaras nedēļu.
Tā, tagad parādīšu nevainojamu trīs apgriezienu lēcienu saliecoties.
Skatieties un mācieties!
Uzmanies!
Nu, tur tā ir. Mūsu jaunā skola.
Jaunā skola, vecā skola. Kāda atšķirība?
Vai tu kaut nedaudz nesatraucies, Lūsij?
Kāpēc gan?
Paskaties, cik tā liela. Milzīga!
Tur nu tev taisnība, Šrēder.
Laikam jau tā ir visai liela.
Jaunas klases telpas.
Jauni priekšmeti.
Jauni skolotāji.
Mums viss pamatīgi manīsies.
Tiešām?
Kā atradīsim ceļu
-pa gaiteņiem? -Saderam, ka apmaldīsimies.
Mums būs skapīši.
Ja nu aizmirsīšu kodu?
Tur būs daudz lielāku bērnu.
Un lielāku skolotāju.
Skolotāji nebūs lielāki.
Varētu būt.
Diez vai es varēšu
aizsniegt dzeramā ūdens krānu.
Skolas pusdienas esot negaršīgas.
Vismaz būsim visi kopā.
Kā tu to zini? Varbūt būsim dažādās klasēs.
Vai tas nebūtu briesmīgi?
Mēs būtu vieni paši.
Lūsij? Lūsij?
Vai dzirdēji, ko teicu?
Visi iesim uz pilsētu pirkt skolas lietas. Nāksi līdzi?
Jā. Protams. Jūs jau ejiet. Es jūs panākšu.
Vēl kādam šķiet, ka, jo vecāki kļūstam, jo īsākas kļūst vasaras?
Kā jau mēdz teikt, Čak.
Kad iet jautri, laiks lido vēja spārniem.
Žēl, ka vasara nevar būt mūžīgi.
Lielākas klases telpas?
Jauni skolēni?
Jauni skolotāji?
Viss mainīsies.
LAI JAUKA VASARA
Es labprāt lasīšu priekšā, Otmāras jaunkundz.
Tu zini noteikumus, Snūpij! Skolā suņiem nav vietas!
-Urā! -Malacis, Lūsij!
Negribu iet uz to jauno skolu.
Kaut varētu no tā izvairīties.
PUBLISKĀ BIBLIOTĒKA
"Jums ir jautājums? Mums ir atbildes."
Kā tad! Bibliotēka vienmēr palīdz atrisināt grūtības.
VASARAS IZPĀRDOŠANA
SKOLAS PREČU IZPĀRDOŠANA
Līmes zīmulīši.
Es jau ilgojos pēc vasaras.
Cik ilgi tas vēl vilksies, Mārsij?
Esmu jau gandrīz beigusi. Lūk, ņem tāfeles sūkli, ser.
Mārsij! Tur ir atlaides kalkulatoriem.
Es tiešām gribētu pārsteigt savus vecākus un šogad nopelnīt labas atzīmes.
Pusdienās un sportā man iet labi, bet ar visu pārējo gan ir grūtības.
Saprotu, Čārlij Braun.
Mani vecāki vienmēr saka:
"Nav smagākas nastas par lielisku potenciālu."
Uzmanīgāk!
Ak jūs nabaga apjukušie ļautiņi.
Lūsij, kur tu biji?
Es sagādāju mums skolas lietas jaunajam gadam.
Skolas lietas?
Man neko no tā nevajadzēs, Linus.
Es tikko bibliotēkā atklāju lielu noslēpumu.
Es tomēr neapmeklēšu to jauno skolu.
Ko tu runā?
Var uzrakstīt īpašu eksāmenu.
Ja to nokārto, atestātu var saņemt priekšlaicīgi
un vairs nekad nav jāatgriežas skolā.
Ko viņa teica?
Un, tā kā es jau zinu visu, ko māca skolā,
varu saderēt, ka nolikšu to eksāmenu pat ar ciet acīm.
Kas būtu domājis, ka tā var.
Kāpēc mums neviens par to iepriekš nav teicis?
Vai tāds eksāmens tiešām pastāv?
Un kā vēl pastāv.
Un, kad to nolikšu, man cauru gadu būs vasaras brīvlaiks.
Nu, atvainojiet mani,
man jāiet pielaikot manu izlaiduma tērpu.
Lūsij, pagaidi!
Lūsij! Lūsij! Lūsij!
-Pagaidi mirklīti! -Nu taču, lūdzu!
Jā? Kā varu palīdzēt?
Ko tu tur minēji par neatgriešanos skolā?
Vai tev tiešām būs mūžīga vasara?
Spējat iedomāties? Mūžīga vasara.
Es varētu spēlēt klavieres visu dienu. Katru dienu.
Man būtu vairāk laika uztrenēt manu iegriezto metienu.
Trenējies, cik gribi, Čak. Es tevi tik un tā sasitīšu.
Ei, Lusila!
Ja jau esi tik droša, ka vari nolikt to eksāmenu,
varbūt vari apmācīt arī mūs, lai arī mēs varam to nokārtot?
Gribat, lai palīdzu jums nokārtot eksāmenu?
Nezinu gan. Esmu visai aizņemta.
Lūsij. Lūdzu.
Kas visiem lēcies?
Mārsij, esmu pārsteigts, ka arī tu tajā iesaisties.
Saprotu, kāpēc apšaubi savu māsu, Linus.
Bet, ja mēs dabūtu atestātus pirms laika, būtu jauki
ātrāk ķerties klāt koledžas pieteikumiem.
Un kā ar tevi, Frenklin?
Patoloģiska ziņkārība.
Lūdzu, Lūsij! Pagaidi.
-Lēnāk! -Gribam, lai vasara ir mūžīgi.
Protams, ka jums palīdzēšu.
Būtu garlaicīgi būt vienīgajam bērnam rajonā,
kuram vairs nav jāiet uz skolu.
Tu zini, ka suņiem skolā nav vietas.
Kāpēc domā, ka vari nākt manā klasē?
LABĀKĀ SKOLOTĀJA
Mana skola, mani noteikumi. Teiksim, ka esi uzņemts.
Lūsij, tiešām domā, ka vari būt skolotāja?
Skolotāji ir godīgi, diplomātiski un pacietīgi.
Un galvenais - viņiem ir daudz zināšanu.
Nevar mācīt to, ko pats nezina.
Tā, klausieties. Eksāmens ir pēc pāris dienām.
Klausiet mani, un vasaras brīvlaiks ilgs cauru gadu.
Van Peltas Akadēmija sāksies rīt no rīta.
Tas labi nebeigsies.
-Labrīt, klase. -Labrīt, Lūsij.
Pag, te neizskatās kā klasē.
Petijai taisnība. Kur ir galdi?
Un tāfele?
Bez tāfeles tā nav skola.
Man mācīšanai neko no tā nevajag. Viss vajadzīgais ir šeit.
Sveiks, Linus. Skatos, ka esi nolēmis mums piebiedroties.
Nemaz. Atnācu, lai neļautu tev pataisīt sevi par muļķi.
Kāpēc vispār tik drudžaini gribi nolikt to eksāmenu?
Klase?
Gribam, lai vasara ir mūžīgi.
Apsēdies, Linus.
Jā. Nesabojā mūsu visu iespēju.
Tu viņus dzirdēji. Apsēdies un piebiedrojies klasei.
Nu labi, klase. Sāksim.
Zinātne. Izglītības stūrakmens.
Iedomājieties, kas ar mums būtu bez tās.
Ne gaismas, ne ledusskapju, ne veikalā nopērkamas suņu barības.
Taču šodien mācīsimies par manu mīļāko izgudrojumu - televīziju.
Kā tā darbojas? Kas to lai zina. Tāda nu ir tā zinātne.
Vai viņas darbs nebūtu zināt? Viņa taču ir skolotāja.
Televīzijā ir daudz informatīvu un izglītojošu programmu
par tādiem tematiem kā tiesībaizsardzība,
medicīna un pat par to, kurš pulveris vislabāk izmazgā veļu.
Taču, ja meklējat raidījumu, kas iemācītu visu par zinātni…
Tas ir Spoka kungs. Ieklausieties viņā. Viņš ir zinātnieks.
Skolotāj? Vai kosmosā tiešām ir citplanētieši?
Viņi taču tikko nolaidās uz planētas, kur pilns ar tiem, vai ne?
Tagad pievērsīsimies matemātikai. Īpaši cipariem.
Pēkšņi man šķiet, ka tas labi nebeigsies.
Neraizējieties. Tas būs viegli.
Šodien es jums mācīšu tādu matemātiku,
kādu jūs tik tiešām varēsiet izmantot dzīvē.
B9. Pirmais cipars ir B9.
Tā Lūsija gan ir viena varena skolotāja.
Zinu! Kas to būtu domājis?
O62.
Nezināju, ka mācīšanās var būt tik jautra.
It kā mēs nemaz nemācītos matemātiku.
Tur nu tev taisnība.
G59.
Piedodiet, skolotāj. Nevar būt, ka eksāmenā būs…
Mārsij, ja neiebilsti,
šī ir vieta mācībām, nevis traucēšanai.
Tā, kur gan es paliku? Ā, jā. I17!
Nākamā būs ģeogrāfija.
Laipni lūgti skaistajā Anglijā,
šis ir pasaules slavenākais pulkstenis - Lielais Bens.
Kaut arī to sauc par Lielo Benu, tas nav diez ko liels.
Tas nav īstais, ser. Mēs esam minigolfa laukumā.
Šeit, Anglijā, prezidentu sauc par karalieni.
Plašāk Anglija ir pazīstama, pateicoties Bītlu iebrukumam 1960. gados.
Tie nejaukie kukaiņi nokļuva arī Amerikā un iznīcināja mūsu ražu.
Klau, tu tiešām esi gudriniece, Lūsij.
Es taču teicu, ka mācīšana ir viegla.
Ir viegli, ja visu pats izdomā.
Nu mēs esam pie Atlantijas okeāna,
kur bezbailīgā Amēlija Erharte 1932. gadā kļuva par pirmo sievieti lidotāju,
kas viena pati pārlidojusi šiem varenajiem ūdeņiem.
Vai tā bija? Vai tā ir taisnība, Mārsij?
Ir gan, ser.
Tas ir arī pirmais patiesais fakts, ko Lusila līdz šim iemācījusi.
Iespējams, tāpēc, ka viņa to izlasīja uz šī pjedestāla.
AMĒLIJA ERHARTE
Bumbiņa!
Atvainojiet! Bet es te cenšos mācīt.
Ak tā? Še tev būs mācība, dāmīt!
Šķiet, mūsu ārzemju vīzām beidzies termiņš.
IZEJA
Nu, tas šodienai arī viss.
Ja tā turpināsim, bez grūtībām noliksim to eksāmenu.
Paldies, paldies. Iztiksim bez aplausiem.
Nu arī jūs zināt, ka mācīšana tāds nieks vien ir.
Rīt atkal turpināsim.
Un atcerieties - nekādu mājasdarbu!
Lūsija! Lūsija!
Lūsija!
Kas gan tā par skolu?
Jāatzīst, dodu priekšroku uz faktiem balstītai apmācībai.
Lūsija ir jāaptur.
Neviens nenokārtos to eksāmenu, ja Lūsija turpinās tā mācīt.
Nedomāju, ka viņa mums kaut ko māca. Es šodien bingo dabūju 10.
Es sev vaicāju: "Ko darītu Otmāras jaunkundze?"
Otmāras jaunkundze…
Kā tad!
Netieku vaļā no domas, ka mēs tikko kaut ko palaidām garām.
Pēc lieliskas dienas pelnīts lielisks našķis.
Paldies, Otmāras jaunkundz, ka iedevāt man šo eksāmenu.
Nevarat iedomāties, cik ļoti riskēju, jums zvanīdams.
Ja mana māsa zinātu, ka runājam…
Otmāras jaunkundz? Hallo? Hallo?
Dumpis!
Paklau, Lūsij. Tu sevi muļķo, ja domā,
ka klase noliks šo eksāmenu.
Nevar deviņus izglītības gadus saspiest vienā nedēļā.
Tev tas nav raksturīgi, Lūsij.
Kas atgadījies?
Tas, ka tu aiz manas muguras vērsies pie Otmāras jaunkundzes.
Kas tas ir?
Es neko no tā nesaprotu.
Tas ir izmēģinājuma eksāmens.
Gluži kā tas, ko kārtosi pēc dažām dienām.
Bet tas nevar būt tas eksāmens.
Es neko no tā neesmu mācījusi. Es neko no tā nesaprotu.
Protams, ka nesaproti, tāpēc jau mēs ejam uz skolu. Lai mācītos.
Es runāju par trigonometriju, pasaules vēsturi, kartogrāfiju.
Cilvēka anatomiju, bioķīmiju, makroekonomiku, astronomiju,
mikrobioloģiju, kvantu fiziku, zinātnisko metodi.
Es to nenokārtošu. Man būs jāiet uz jauno skolu.
Nāc ar mums, Lūsij.
Izskatās, ka mūsu vasara nebūs mūžīga.
Es neiešu uz to…
Nu, ļauj man vēlreiz apskatīt to eksāmenu.
Lūsij, tev tas jāizbeidz.
Tev visiem jāizstāsta, ka absurdais sapnis
par nebeidzamo vasaru nepiepildīsies.
Nē! Es visiem apsolīju.
Ja tas viss jāzina eksāmena nokārtošanai, tad es to visu iemācīšos
un arī iemācīšu.
Galu galā - es esmu skolotāja.
Tu neesi skolotāja!
Tam visam nav jēgas! Gan redzēsi!
Te tev nu bija diplomātija.
Nu labi. Ja nopietni vēlamies nokārtot to eksāmenu,
būs vajadzīga īsta klases telpa.
Izskatās labi, učenīt.
Vajadzēs vairāk skolas lietu.
Ardievu, pensijas fond.
Ei, Lūsij. Negribi ar mums iet uz kino?
Varbūt nākamreiz. Man ir tik daudz darāmā.
Bibliotēku drīz vērs ciet. Man jāpasteidzas.
11 842 ezeri.
Gledisas Vestas darbs veicināja GPS
jeb globālās pozicionēšanas sistēmas radīšanu?
Svarīgi, ka palīgdarbības vārdi jāliek pirms galvenā darbības vārda.
Ja 4x + 3y = 35,
kāda ir x un y vērtība, ja y ir pirmskaitlis?
Nesaprotu, kā skolotāji tiek ar to galā
gadu no gada.
Ko mēs šodien darīsim, skolotāj?
-Domāju, ka jāiet pastaigā dabā. -Kā būtu ar peldi dabā?
Kas te notiek?
Kāpēc te ir galdi? Un grāmatas?
Sajūta kā īstā klasē.
Nezinu, ko tu izdarīji, Linus, bet, lai kas tas bija, tas nostrādāja.
Labi. Klausieties, klase.
Vai varu lūgt jūsu uzmanību, lūdzu?
Klusumu, lūdzu.
Klusu!
Līdz eksāmenam atlikušas dažas dienas, un mums daudz kas jāiemācās.
Jūs taču joprojām vēlaties mūžīgu vasaru, ko?
-O jā. -Protams.
Labi, paskatīsimies. Paņemiet algebras grāmatas, lūdzu.
"Divu mainīgo lielumu izteiksmju izvērtēšana."
Pag, šķiet, par šo man bija piezīmes.
Pagājušonakt tas šķita saprotamāk.
Lūsij?
Ziniet, ja tā padomā, labāk ņemiet savas zinātnes grāmatas.
"Periodiskā tabula sarindo ķīmiskos elementus
pēc to īpašībām.
Pirmajā grupā ir litijs, nātrijs un kāļulijs."
Tu laikam gribēji teikt "kālijs".
Tā jau es arī teicu. Nākamais ir rubī… rubī…
To izrunā - rubīdijs.
Vai to prasīs eksāmenā?
Varbūt pievēršamies vēsturei?
Visi atveriet vēstures grāmatas, lūdzu.
Paldies dievam, Mayflower.
Šo nodaļu neesmu lasījusi, bet zinu dzejolīti.
Nu tā. 1492. gadā Kolumbs aizburāja okeānā?
Atvaino, Lūsij. Mūsu grāmatā teikts citādi.
Protams, ka citādi.
Es tikai gribēju pārbaudīt, vai jūs sekojat līdzi.
Varbūt tu vari nolasīt klasei priekšā šo nodaļu?
"1620. gadā Mayflower devās ceļā no Anglijas,
meklējot brīvību Jaunajā pasaulē.
Ceļojums pāri okeānam bija grūts.
Nemākulīga plānošana un aprēķini drīz vien lika viņiem saprast,
ka viņi tomēr nezināja tik daudz, cik bija domājuši.
Ja apkalpe nebūtu bijusi tik pieredzējusi, ceļojums būtu beidzies ar izgāšanos."
Es to vairs nespēju. Es neesmu īsta skolotāja.
Es nezinu visu.
Mēs nemūžam nenoliksim to eksāmenu.
Mūžīgas vasaras nebūs.
Viss. Piedodiet, ka jūs pievīlu.
Stunda beigusies.
Nu, tas bija skaists sapnis, kamēr to sapņojām.
Nespēju noticēt, ka tam iztērējām pēdējo vasaras nedēļu.
Iesim prom.
Es prātoju, vai es joprojām dabūšu 10
manā atzīmju izrakstā?
Viss skaidrs.
Laikam tiksimies vēlāk, Linus.
Es ar tevi lepojos, Lūsij.
Jābūt ļoti drosmīgam, lai atzītu, ka esi pārrēķinājis savas spējas.
Es te par kaut ko prātoju.
Tev vienmēr paticis iet uz skolu.
Tad kāpēc tu tik ļoti centies, lai pabeigtu skolu priekšlaikus?
Man bail iet uz to jauno skolu.
Tev? Bail? Tas nu gan tev nav raksturīgi.
Viss mainīsies.
Gribi, lai izstāstu noslēpumu?
Arī man ir bail.
Tiešām?
Bet atceries vienu, Lūsij.
Pirmajā skolas dienā, kad izkāpsim no tā autobusa,
es būšu tev blakus.
Paldies, Linus.
Es vienkārši nezinu, vai esmu gatava.
Būt par skolotāju ir smags darbs.
Esmu pārgurusi.
SLĒGTS
Ir pirmā skolas diena.
Labrīt.
-Forša frizūra. -Vai esi gatavs skolai?
Es aizgulējos!
Čārlij Braun? Tavs krekls ir otrādi.
Esmu nolēmis, ka šogad
es vairs neizvirzīšu sev nekādas gaidas.
Lielas gaidas rada izgāšanos.
Tāpēc dabīgi - ja nav gaidu…
Ir panākumi! Laba doma, Čārlij Braun.
Laba doma.
Nevaru sagaidīt, kad redzēšu orķestra telpu.
Vai zinājāt, ka viņiem ir pašiem savs Steinway D koncertflīģelis?
Oho!
Es vakar vakarā biju tik satraukusies, ka izpildīju papildu mājasdarbu.
Skat, no cukura kubiņiem veidota Džosera piramīda.
Īsts kārumiņš.
Ei, Lusila.
Es sīkāk papētīju to Amēliju Erharti.
Vai zināji? Viņa bērnībā teikusi,
ka varot visu, ko var zēni, un viņai tas izdevās.
Es gribētu būt tieši tāda kā viņa,
un viņa man atgādina to, kāda esi tu.
Ak tā? Un kāda es esmu?
Bezbailīga! Tu vienmēr esi bijusi sava ceļa gājēja,
nekad neesi izvairījusies no izaicinājuma.
Nevaru sagaidīt, par ko vēl es iemācīšos.
Šogad es noteikti palikšu nomodā.
Nu, ko jūs visi gaidāt?
Jūs taču negribat nokavēt pirmo skolas dienu, ko?
Tu teici, ka būsi man blakus.
"Ko darīju vasaras brīvdienās". Autore - Lūsija van Pelta.
Mana vasara bija kas vairāk par došanos uz pludmali
vai jāņtārpiņu ķeršanu burkā,
vai rotaļām ārā līdz saulrietam.
Tā bija kas daudz vairāk.
LAIPNI LŪGTI, JAUNIE SKOLĒNI
Laikam svarīgākais, ko šovasar iemācījos, ir tas,
cik īpaši patiesībā ir skolotāji.
Pieaugot pārmaiņas var būt visai biedējošas,
taču tāpēc domāti skolotāji.
Viņi palīdz mums pārvarēt bailes,
lai mēs varētu dzīties pakaļ saviem sapņiem.
Skolotāji ne tikai lasa daudz grāmatu un zina daudz faktu.
Viņi atdod sevi visu, lai iedvesmotu mūs būt labākiem.
Urā!
Skolotājs ir draugs, mentors, paraugs.
Viņi mums palīdz, kad esam noskumuši. Kad esam nobijušies.
Skolotāji maina mūsu dzīvi veidos, kas mūs pavadīs
arī ārpus skolas sienām mūsu sirdī, mūsu prātā
un mūsu nākotnē.
Tāpēc gribu jums pateikties, Halversones jaunkundz, par to, ka esat skolotāja.
Mēs, skolēni, ne vienmēr izrādām savu atzinību,
taču, manuprāt, jūs visi esat varoņi.
Es tikai gribēju, lai jūs to zinātu.
Izrādi taču nedaudz cieņas!
Ceru, ka jūs saprotat, kas jūs gaida ar šo bariņu.
Ei, Snūpij. 34. lapaspuse.
BEIGAS!
PAMATĀ ČĀRLZA M. ŠULCA RIEKSTIŅU KOMIKSS
Tulkojusi Aija Oliņa
SPĀRKIJ, TU VIENMĒR BŪSI MŪSU SIRDĪS.